Дух, слизащ по стълбите - Институт за съвременно изкуство - София
13 Ян, 2017 – 25 Фев, 2017
Откриване: 13 януари (петък), 18.00 ч.
кадри от видео
Сътрудничеството на Красимир Терзиев и Даниел Кьотер не се свежда единствено до показаната в Галерия ИСИ работа. Други негов резултат, базиран върху изследванията им в София и Брлин, изложбата Периферна светлина, въздух и слънце, ще бъде представена от 24 февруари до 10 март в пространството на Гьоте-институт София.
Красимир Терзиев е художник, изследващ в работата си пресичания и напрежения на глобализирания свят, доминиран от множество символична образност, нейните основи в технологичния, физически и човешки „хардуер“. Той е доктор по Културна антропология от Софийския университет (2012) и магистър по живопис от Националната художествена академия (1997). Сред последните му индивидуални изложби са Между миналото, което предстои да се случи и бъдещето, което вече е било, Национална галерия, София и Художествена галерия, Добрич (2015); Космополис, ИСИ – София (2013); Движение в задния план, Württembergischer Kunstverein, Щутгарт, СГХГ (2008/2007). Автор е на изследването Рe-композиция. Автор, медия и произведение в епохата на дигиталното възпроизводство (2012, „Изток – Запад“ / ИСИ – София).
Негови работи са част от множество публични колекции, сред които Център Помпиду / MNAM, Париж; Arteast 2000+ Collection, Moderna Galerija, Любляна; Софийска градска художествена галерия; Kunstsammlung Хипоферайнбанк и други.
Даниел Кьотер е режисьор и видео артист, чиято работа съзнателно се разполага между различни медийни и институционални контексти, съчетавайки техники на структуралисткия филм с подходи от документалистиката и експерименталния музикален театър. Негови произведения са показвани в изложбени галерии, на видео фестивали, в концертни зали и театри по цял свят.
Между 2013 и 2016 г. той разработва филмовата и музикална трилогия Ökonomien des Handelns: Кредит, Право, Любов (с Ханес Зайдл).
Поредица му от филми, създадени между 2009 и 2015 гг. под заглавие state-theatre: Лагос / Техеран / Берлин / Детройт / Бейрут / Мьонхенгладбах (с Констанце Фишбек) – перформативни и дискурсивни произведения, са посветени на градските и социално-политическите условия на архитектурата на театъра и други видове перформативност. В момента работи с куратора Йохан Бекер (metroZones) по изследване, изложба и филм в рамките на проекта CHINAFRIKA. В процес на изграждане (2014-2018).
трейлър (3:17 мин)
http://ica-sofia.org/bg/ica-gallery/exhibitions/item/373-ghost-descending-a-staircase#sigProIdd01d83ba7b